Cimolestes

Cimolestes (van Grieks Κιμο λέστες, 'kalkrower') in is 'n genus van vroeë eutheriërs met 'n volle komplement van tande wat aangepas is om insekte en ander klein diere te eet. Paleontoloë stem nie saam oor die verhouding daarvan met ander soogdiere nie, deels omdat heel verskillende diere aan die genus toegewys is, wat Cimolestes 'n 'graadtakson' maak van diere met soortgelyke kenmerke wat moontlik wel verwant is maar nie monofileties is nie. 

Fossiele van hierdie genus is in Noord-Amerika, Suid-Amerika, Europa en Afrika gevind. Cimolestes het die eerste keer verskyn tydens die Laat Kryt van Noord-Amerika. Volgens sommige paleontoloë het Cimolestes aan die begin van die Paleoseen uitgesterf. Daar is egter ook gerapporteer dat die genus nog in die vroeë Eoseen voorkom.

Die meeste spesies is beskryf vanaf tande en geïsoleerde fragmente. Een volledige geartikuleerde skelet is gevind wat voorlopig aan Cimolestes toegewys is. Dit toon 'n klein, ratse, boombewonende roofdier met lang tone om takke vas te gryp en 'n vatstert wat minstens twee keer so lank as sy lyf is. Dit het die grootste aantal stertwerwels wat by enige soogdier bekend is.

 Klassifikasie 
Die klassifikasie van hierdie vroeë soogdiere het taksonome aansienlike hoofbrekens besorg. Die genus is eens beskou as dié van 'n buideldier. Later is dit  by die plasentale soogdiere ingedeel, as voorouers van die Carnivora en die uitgestorwe Creodonta. Onlangs stem navorsers saam dat die spesies wat aan Cimolestes toegewys is, primitiewe eutheriese soogdiere is, lede van 'n klade Cimolesta ('n orde of familie , (vernoem na die genus), en deel van 'n groter klade Didelphodonta, 'n superorde of orde wat nie  met die buideldierklade Didelphimorphia verwar moet word nie. Didelphodonte word gewoonlik as 'n sustergroep van die Carnivora  binne die Ferae en daarmee binnie die kroongroep van the Placentalia geplaas. Maar die insig dat moderne plasentale soogdiere (die kroongroep) later ontwikkel het as wat voorheen gedink is, word sterker Daar word nou gedink dat ander soorte soogdiere as die kroonspesies lang, gediversifiseerde en suksesvolle geskiedenisse gehad het, en dat Cimolestes en baie verwante genera stam-eutheriërs is, nader verwant aan plasentale soogdiere as aan buideldiere, maar buite die eintlike plasentale soogdiere en nie nou verwant aan enige lewende dier nie.

Cimolestes vorm die direkte uitgroep van die Taeniodonta, wat aandui dat laasgenoemde uit vorme soortgelyk aan Cimolestes ontwikkel het.

 Herindeling van spesies 
Ten einde die genus 'n werklike groep van mees verwante spesies te laat verteenwoordig, is drie  spesies wat aan Cimolestes toegewys was, C. magnus, C. cerberoides, en C. propalaeoryctes, nou in hul eie genera ingedeel, Altacreodus, Ambilestes, en Scollardius. Die spesies  Cimolestes incisus (Marsh) en Cimolestes stirtoni (Clemens) bly binne die genus.

 Fossiele verspreiding 
Fossiele van Cimolestes is aangetref in:Cimolestes  at Fossilworks.org

Kryt
 Kanada 
 Foremost Formasie, Oldman Formasie en die St. Mary River Formasie, Alberta
 Ravenscrag Formasie en Frenchman Formasie, Saskatchewan
 Verenigde State
 Hell Creek Formasie en Judith River Formasie, Montana
 Kirtland Formasie, New Mexico
 Lance Formasie, Wyoming

Paleoseen
 Hainin Formasie, België 
 Santa Lucía Formasie (Tiupampan), Bolivië
 Ravenscrag Formasie en Frenchman Formasie, Saskatchewan, Kanada
 Jbel Guersif Formasie, Marokko
 Verenigde State
 Bear Formasie en Hell Creek Formasie, Montana
 Ferris Formasie, Wyoming

Eoseen
 Fossil Butte, Green River Formasie, Wyoming, VSA

 Verwysings 

Kategorie:Uitgestorwe soogdiere